stanford-oval/wikipedia huggingface dataset:
Malmin rovastikunta

| Malmin rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Helsingin evankelis-luterilainen hiippakunta
Pääkirkko:  Oulunkylän kirkko
Jäsenmäärä:  77 611 (2021)
Lääninrovasti:  Ulla Kosonen
Helsingin hiippakunta
Infobox OKNimi-testi OK: 
Malmin rovastikunta on Uudellamaalla sijaitseva Helsingin hiippakunnan rovastikunta. Malmin rovastikunnan lääninrovastina toimii Oulunkylän kirkkoherra Ulla Kosonen.
Seurakunnat

Lista Malmin rovastikuntaan kuuluvista seurakunnista:
Malmin seurakunta
Oulunkylän seurakunta
Pakilan seurakunta
Mafran palatsin kirjasto

Mafran palatsin kirjasto.
Mafran palatsin kirjasto sijaitsee Mafran palatsissa Mafrassa Portugalissa, noin 28 km Portugalin pääkaupungista Lissabonista. Mafran palatsia alettiin rakentaa vuonna 1717, ja se valmistui vuonna 1755. Kirjastoa pidetään Mafran palatsin merkittävimpänä kokonaisuutena.
Arkkitehtuuri ja sisustus

Mafran palatsin kirjasto on rakennettu rokokoo-tyyliin. Se on 88 metriä pitkä, 9,5 metriä leveä ja 13 metriä korkea sali, jota kiertää joka puolelta parvi. Lattia on ladottu koristeellisesti lohenpunaisista, harmaista ja valkoisista marmorilaatoista ja katto on luotu stukkotyönä. Kaari-ikkunoita on salin molemmilla pitkillä sivuilla. Ikkunasyvennyksiin on sijoitettu lukupöytiä.
Kokoelma

Mafran kirjaston kokoelma on yksi Portugalin arvokkaimmista. Se sisältää noin 36 000 teosta.
Teosten joukossa on noin 1 500 inkunaabelia. Joukossa on muun muassa Liber Chronicarum (suom. Nürnbergin kronikka) ja Raamattuja. Lisäksi kirjastossa on täydellinen Denis Diderot'n ja Jean le Rond d’Alembertin Encyclopédie (suom. Ensyklopedia).
Kirjastoa pääsee ihailemaan palatsin pääsylipulla palatsin aukioloaikoina. Kirjoihin pääsee tutustumaan vain varaamalla ajan etukäteen.
Aiheesta muualla

Kirjasto, Palaciomafra.pt (Arkistoitu – Internet Archive) (englanniksi)
Liber Chronicarum.
Malbuisson

| Malbuisson |
| --- | --- |

 vaakuna
 Malbuisson
 Koordinaatit: 46°47′56″N, 6°18′15″E 
Valtio:  Ranska
Alue:  Burgundi-Franche-Comté
Departementti:  Doubs
Arrondissementti:  Pontarlier
Pinta-ala:  
 – Kokonaispinta-ala:  6,6 km²
Väkiluku (2013):  807
 – Väestötiheys:  122,3 as./km²
 
 Kunnan kotisivut 
Infobox OKVirheellinen NIMI-arvo: 
Malbuisson on kunta itäisessä Ranskassa Doubsin departementissa Burgundi-Franche-Comtén alueella. Kunta sijaitsee Saint-Pointin järven rannalla (Lac de Saint-Point), ja se on suosittu vapaa-ajanviettopaikka.
Malbuisson oikealla Saint-Pointin järven rannalla
Ruokakulttuuri

Kunta on tunnettu Juravuoriston juustoista. Näitä ovat esimerkiksi Comté, Morbier ja Mont d'Or.
Aiheesta muualla

Kuvia tai muita tiedostoja aiheesta Malbuisson Wikimedia Commonsissa
Luolavuodet

| Luolavuodet |
| --- | --- |

Kirjailija:  Maarit Verronen
Kansitaiteilija:  Markko Taina
Kieli:  suomi
Kustantaja:  Kirjayhtymä
Julkaistu:  1998
Ulkoasu:  sidottu
ISBN:  951-26-4369-3
Löydä lisää kirjojaKirjallisuuden teemasivulta
Luolavuodet on Maarit Verrosen vuonna 1998 ilmestynyt romaani.
Aiheesta muualla

Jukka Petäjä: Maarit Verrosen maanalainen todellisuus[vanhentunut linkki]. Helsingin sanomat 27.9.1998.
Marjatta Ripsaluoma: Oikean elämän malli. Keskipohjanmaa 1998.
Mads Bidstrup

Mads Bidstrup (s. 25. helmikuuta 2001 Køge) on tanskalainen jalkapalloilija, pelipaikaltaan keskikenttäpelaaja. Hän edustaa Itävallan Bundesliigassa pelaavaa Red Bull Salzburgia.
Bidstrup siirtyi FC Kööpenhaminan junioreista saksalaisseura RB Leipzigiin tammikuussa 2018. Leipzigissakin hän pelasi juniorijoukkueissa. Elokuussa 2020 hän siirtyi englantilaisseura Brentfordiin. Huhti-toukokuussa 2021 hän pelasi neljä Englannin mestaruussarjan ottelua, joista yhden avauskokoonpanossa. Hän tuli vaihdosta kentälle myös kahden voitokkaan nousukarsintaottelun viime hetkillä. Bidstrup pelasi ensimmäisen kerran Valioliigassa 13. elokuuta 2021 Arsenalia vastaan; hän tuli Brentfordin maalein 2–0 voittamassa ottelussa vaihdosta kentälle 80. minuutilla. Hän pelasi kauden aikana kaikkiaan neljä valioliigaottelua, joissa kaikissa hän tuli vaihdosta kentälle ottelun loppupuolella. Avauskokoonpanoon hän pääsi vain cupotteluissa.
Bidstrup siirtyi tammikuussa 2022 lainalle kotimaansa FC Nordsjællandiin, jossa hän pelasi 1,5 kauden aikana 43 superliigaottelua. Heinäkuussa 2023 hän siirtyi itävaltalaisseura Red Bull Salzburgiin. Hän pelasi kaudella 2023–2024 Bundesliigassa 25 ottelua ja teki niissä kaksi maalia, maaliskuussa peräkkäisissä otteluissa Hartbergia ja Sturm Grazia vastaan. Mestarien liigassa hän pelasi kuusi ottelua, kaikki avauskokoonpanossa.
Bidstrup on pelannut Tanskan alle 16-, alle 17-, alle 18-, alle 19- ja alle 21-vuotiaiden maajoukkueissa.
Mandakini (näyttelijä)

| Mandakini |
| --- | --- |
 Mandakini vuonna 2012.
Henkilötiedot
Syntynyt: 30. heinäkuuta 1963 (ikä 61) Meerut, Uttar Pradesh, Intia
Ammatti:  näyttelijä
Puoliso:  Kagyur T. Rinpoche Thakur (vih. 1990)
Lapset:  2
Näyttelijä
Aktiivisena:  1985–1996
Aiheesta muualla
IMDb 
AllMovie
Mandakini (oik. Yasmeen Joseph; s. 30. heinäkuuta 1963 Meerut, Uttar Pradesh, Intia) on intialainen entinen näyttelijä, joka työskenteli pääasiassa hindinkielisissä elokuvissa. Hänet muistetaan parhaiten roolistaan vuoden 1985 elokuvassa Ram Teri Ganga Maili.
Filmografia

| Vuosi | Elokuva | Rooli | Muuta |
| --- | --- | --- | --- |
| 1985 | Ram Teri Ganga Maili | Ganga |  |
| 1985 | Mera Saathi | Shanti |  |
| 1986 | Simhasanam | Visha Kanya | Telugunkielinen elokuva |
| 1986 | Om |  |  |
| 1986 | Jeeva | Nalini |  |
| 1986 | Aag Aur Shola | Usha |  |
| 1986 | Jaal | Madhu |  |
| 1986 | Mazloom | Meena |  |
| 1987 | Apne Apne | Ila |  |
| 1987 | Loha | Seema |  |
| 1987 | Pyaar Karke Dekho | Urvashi |  |
| 1987 | Bhargava Ramudu | Roja | Telugunkielinen elokuva |
| 1987 | Dance Dance | Janita |  |
| 1987 | Hawalaat | Leela |  |
| 1987 | Param Dharam | Bijli |  |
| 1988 | Pyaar Mohabbat |  |  |
| 1988 | Jeete Hain Shaan Se | Julie |  |
| 1988 | Shoorveer | Meena |  |
| 1988 | Commando | Asha Malhotra |  |
| 1988 | Hum To Chale Pardes | Priya |  |
| 1988 | Maar Dhaad |  |  |
| 1988 | Maalamaal | Honey |  |
| 1988 | Tezaab | Nikita Sharma |  |
| 1988 | Agnee | Ayushi |  |
| 1989 | Naag Nagin | Ichchadhari Nagin Chandni |  |
| 1989 | Kahan Hai Kanoon |  |  |
| 1989 | Aakhri Baazi | Rita |  |
| 1989 | Jung Baaz | Sangeeta Mathur/Neena Ninjo |  |
| 1989 | Na-Insaafi | Kamli |  |
| 1989 | Hisaab Khoon Ka | Preet K. Kaushal |  |
| 1989 | Desh Ke Dushman | Anita Madan |  |
| 1989 | Ladaai | Geeta Verma |  |
| 1990 | Sheshnaag |  |  |
| 1990 | Shandaar | Anita Chaurasia |  |
| 1990 | Naya Khoon | Tohtori Seema |  |
| 1990 | Jaan-E-Wafa |  |  |
| 1990 | Dushman | Laxmi |  |
| 1990 | Pyar Ke Naam Qurbaan | Gauri |  |
| 1990 | Taqdeer Ka Tamasha | Rajni |  |
| 1990 | Andha Bichar | Lakshmi | Bengalinkielinen elokuva |
| 1991 | Antarer Bhalobasha | Jhilik | Bengalinkielinen elokuva |
| 1991 | Deshwasi | Maryada Shivpal Singh |  |
| 1992 | Pyaar Ka Saudagar | Shalini Arun Verma |  |
| 1996 | Zordaar | Neha |  |
Aiheesta muualla

Wikimedia Commonsissa on kuvia tai muita tiedostoja aiheesta .
Mandakini Internet Movie Databasessa. (englanniksi)
Mandakini Allmoviessa (englanniksi)
Malching

| Malching |
| --- | --- |
 vaakuna
 Malching
 Koordinaatit: 48°18.7′N, 13°11.3′E 
Valtio:  Saksa
Osavaltio:  Baijeri
Hallintopiiri:  Ala-Baijeri
Piirikunta:  Passau
Hallinto:  
 – Pormestari:  Georg Hofer
Pinta-ala:  
 – Kokonaispinta-ala:  25,2 km²
Korkeus:  345 m
Väkiluku (31.12.2020):  1 266
 – Väestötiheys:  50,2 as./km²
 
 www.malching.de  
Infobox OKVirheellinen NIMI-arvo: 
Malching on kunta Passaun piirikunnassa Ala-Baijerissa Saksassa. Se sijaitsee 35 kilometriä lounaaseen Passausta ja lähin saman piirikunnan kaupunki on Pocking 12 kilometriä itään. Kunnan pinta-ala on 25,2 neliökilometriä, sen asukasluku oli vuoden 2020 lopussa 1 266 ja väentiheys oli 50 asukasta/km2. Pormestarina toimii Georg Hofer. Malching on muodostanut yhdessä Rotthalmünsterin kanssa eräänlaisen kuntayhtymän (Verwaltungsgemeinschaft) vuodesta 1978.
Malchingissa toimi rautatieasema vuosina 1910–1969. Aseman sulkeminen oli kunnalle kova takaisku.
Asukasluvun kehitys

1970: 1 252 asukasta
1987: 1 154 asukasta
2000: 1 252 asukasta
2010: 1 292 asukasta
Aiheesta muualla

Kuvia tai muita tiedostoja aiheesta Malching Wikimedia Commonsissa
Kunnan verkkosivut (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Malching
Käännös suomeksi
Mads Christensen

Mads Christensen voi tarkoittaa seuraavia henkilöitä:
Mads Christensen, vuonna 1987 syntynyt tanskalainen jääkiekkoilija, pelipaikaltaan hyökkääjä
Mads Christensen, tanskalainen pyöräilijä
Mads Bech Christensen, vuonna 1984 syntynyt tanskalainen jääkiekkoilija, pelipaikaltaan puolustaja
Mads Barner-Christensen, tanskalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mads Christensen”, voi hakea sivunnimihaulla, laajalla sivunnimihaulla tai tekstihaulla.
Maico

Maico 500 vuodelta 1957
Maico on vuosina 1926–1986 toiminut moottoripyörien ja autojen valmistaja. Maico valmisti pieniä kääpiöautoja vuosina 1955–1958 ostettuaan pienen saksalaisen Champion-autotehtaan.
Maico-autot

Maicon autoissa oli Heinkelin valmistama kaksitahtinen kaksisylinterinen rivimoottori, tilavuudeltaan 400 ja 452 cm³. Tehoa autoissa oli 11-13 kW (15-18 hv). Huippunopeus oli 80-90 km/t.
Maico 500 oli Maico-tehtaan menestynein automalli, jota valmistettiin 6301 kappaletta vuosina 1956–1958. Championin tekniikkaan ja koriin perustuva Maico oli nelipaikkainen ja kaksiovinen. Vaihteita oli kolme. Kaksitahtisen kaksisylinterisen 452 cm³ rivimoottorin teho 13 oli kilowattia (18 hv). Huippunopeus 95 km/t. Moottori sijaitsi takana.
Mitat (Maico 500)

| --- | --- |
Pituus: 3430 mm
Leveys: 1470 mm
Korkeus: 1355 mm
Akseliväli: 2070 mm
Raideleveys (e/t): ?
Omapaino: 575 kg
Maico 500 Sport oli 500-mallin urheilullinen erikoismalli, johon mahtui vain kaksi ihmistä. Tehoa oli 14,5 kilowattia (20 hv). Huippunopeus 110 km/t. Moottori oli muiden Maicojen tapaan takana. Paino 585 kiloa. Kääntösäde 5,5 metriä. Maico 500 Sport -mallia valmistettiin vain neljä kappaletta, joista yksi on yhä jäljellä saksalaisessa museossa.
Aiheesta muualla

http://microcarmuseum.com/tour/maico-500.html
Maico 500 Sport vuodelta 1958
Lasse Männistö

| Lasse Männistö |
| --- | --- |

Henkilötiedot
Syntynyt: 16. maaliskuuta 1982 (ikä 42) Mikkeli
Poliitikko
Puolue:  kokoomus
Asema:  kansanedustaja (2011–2015) kaupunginvaltuutettu (2008–2017)
Vaalipiiri:  Helsingin vaalipiiri
Kotipaikka:  Helsinki
Puoliso:  Jenni Männistö (2012)
Aiheesta muualla
Virallinen sivu
Lasse Pekka Männistö (s. 16. maaliskuuta 1982 Mikkeli) on entinen suomalainen poliitikko. Hän oli kokoomuksen kansanedustaja vaalikaudella 2011–2015 ja siirtyi keväällä 2015 terveyspalveluja tuottavan Mehiläisen johtajaksi.
Männistö toimi  Helsingin kaupunginvaltuutettuna 2008−2017 sekä kaupunginhallituksen jäsenenä. Hän johti kokoomuksen valtuustoryhmää 2013–2017. Aiemmalla valtuustokaudella hän johti Helsingin kaupunkisuunnittelulautakuntaa.
Männistöä on kritisoitu eduskunnan arvovallan loukkaamisesta vuonna 2014 aikeissaan erota kesken kauden.
Tausta

Männistö on koulutukseltaan kauppatieteiden maisteri. Vuosina 2004–2007 Männistö toimi Helsingin kauppakorkeakoulun ylioppilaskunnan edustajistossa. Vuonna 2005 hän toimi ylioppilaskunnan hallituksessa vastuualueenaan koulutuspolitiikka. Hän teki 3. lokakuuta 2007 salaiseksi julistetun ponsiesityksen Innovaatioyliopiston ylioppilaskunnan (sittemmin Aalto-yliopiston ylioppilaskunta) muodostamiseen liittyen. Esityksen pohjalta käynnistettiin huomiota herättänyt rahansiirto-operaatio, jossa 45 miljoonaa euroa eli suurin osa Helsingin kauppakorkeakoulun ylioppilaskunnan sijoitusomaisuudesta siirrettiin Helsingin kauppatieteiden ylioppilaiden säätiöön.
Vuonna 2007 Männistö toimi Suomen ylioppilaskuntien liitto SYL:n puheenjohtajana ja osallistui muun muassa vaikutustyöhön opintorahan korottamisen puolesta. Hänen jälkeensä puheenjohtajaksi valittiin Tuomas Telkkä. Vuonna 2008 Männistö oli Helsingin kauppatieteiden ylioppilaiden säätiön työvaliokunnan varapuheenjohtaja.
Poliittinen ura

Männistö on ollut mukana sekä kuntapolitiikassa ja valtakunnan politiikassa. Hänet valittiin vuoden 2008 kunnallisvaaleissa Helsingin kaupunginvaltuustoon, jossa hän siirtyi kaupunkisuunnittelulautakuntaan. Männistö nimitettiin 6. syyskuuta 2010 alkaen ministeri Jan Vapaavuoren erityisavustajaksi ympäristöministeriöön vastuualueinaan ministerin avustaminen asunto- ja rakennusasioissa sekä kaavoituksessa. Ennen kuntavaaleja 2008 Männistö ilmoitti olevansa vahvasti Helsinki-Malmin lentoaseman säilyttämisen kannalla. Nykyisin Männistö kannattaa Helsinki-Malmin lentoaseman lopettamista ja alueen ottamista asuntokäyttöön. Vuoden 2012 kuntavaaleissa Männistö valittiin toiselle valtuustokaudelle. Vaalien jälkeen Männistö nousi kokoomuksen valtuustoryhmän puheenjohtajaksi sekä kaupunginhallituksen jäseneksi.
Männistö oli ehdolla vuoden 2011 eduskuntavaaleissa, joissa hänet valittiin kansanedustajaksi 4866 äänellä. Hänen valintansa varmistui vasta tarkastuslaskennassa, jonka myötä Laura Räty jäi varasijalle vain 27 äänellä. Eduskunnassa Männistö oli jäsen tarkastusvaliokunnassa (2011–2012), sosiaali- ja terveysvaliokunnassa (2011–2015) ja suuressa valiokunnassa (2012–2015).
Syyskuussa 2011 Männistö alkoi vetää eduskunnassa puoluerajoja ylittävää työryhmää, joka ajoi avioliittolain muuttamista koskemaan myös samaa sukupuolta olevia pareja. Työryhmä pyrki keräämään aloitteeseen yli sadan kansanedustajan nimet syksyn aikana. Lakialoite jätettiin eduskunnalle helmikuussa 2012, jolloin sen oli allekirjoittanut 76 kansanedustajaa. Koska lakialoitteella oli alle 100 allekirjoittajaa, eduskunnan lakivaliokunta ei ottanut sitä käsittelyyn. Lakialoitteen pysähdyttyä lakivaliokuntaan Männistö on ollut aktiivisesti tukemassa Tahdon2013 -kansalaisaloitteen etenemistä. Sateenkaariyhteisöt ry nimittivät Männistön homofobian vastaisen työn Hyvän tahdon lähettilääksi 17.5.2013.
Männistö on yksi eduskunnan Startup-verkoston perustajajäsenistä. Kasvuedustajat nimellä kulkevaan ryhmään kuuluu edustaja jokaisesta puolueesta. He julkaisivat keväällä 2013 ohjelman kasvuyrittäjyyden mahdollisuuksien parantamiseksi. Kasvan siis elän –julkaisussa on ruodittu kattavasti suomalaisen yritysympäristön nykytilaa ja annettu lainsäädäntösuosituksia sen parantamiseksi.
Elokuussa 2014 Männistö valittiin hoitamaan Helsingin apulaiskaupunginjohtajan virkaa väliaikaisesti 31. toukokuuta 2015 saakka. Hän päätti kuitenkin jatkaa kansanedustajana valintaprosessista nousseen kohun takia eikä ottanut sijaisuutta vastaan. Männistö ilmoitti marraskuussa 2014, ettei aio asettua ehdolle vuoden 2015 eduskuntavaaleissa.
Toukokuussa 2015 Männistö aloitti Mehiläisen terveydenhuollon ulkoistusten johtajana. Tammikuussa 2017 hän ilmoitti jättäytyvänsä politiikasta ja luopui samalla kokoomuksen valtuustoryhmän johtajuudesta.
Kritiikki

Vuonna 2014 Männistöä kritisoitiin eduskunnan arvovallan loukkaamisesta hänen pyytäessä eroa kansanedustajan tehtävistä kesken kauden siirtyäkseen Helsingin apulaiskaupunginjohtajan viransijaiseksi. Esimerkiksi valtio-opin professori Matti Wiberg kommentoi, että "kansanedustajien ei kuulu murentaa eduskunnan arvovaltaa pyrkimällä sieltä pois heppoisin perustein kesken vaalikauden". Männistö veti eroilmoituksensa päivää myöhemmin takaisin. Männistön tilalle kansanedustajaksi olisi noussut Laura Räty.
Vaalimenestys > Eduskuntavaalit

2011: 4 866 ääntä (Helsingin vaalipiiri, valittiin)
Vaalimenestys > Kunnallisvaalit

2008: 975 ääntä (Helsinki, valittiin)
2012: 2 469 ääntä (Helsinki, valittiin)
Yksityiselämä

Männistön isä on Kevan entinen toimitusjohtaja Jukka Männistö, joka nimitettiin virkaansa vuonna 2014 Laura Rädyn ollessa Kevan hallituksen puheenjohtaja.
Aiheesta muualla

.aspx Lasse Männistö Suomen kansanedustajat. Eduskunta.
Helsingin vaalipiirin kansanedustajat 2011–2015
Outi Alanko-Kahiluoto
Paavo Arhinmäki
Jörn Donner (2013–)
Pekka Haavisto
Jussi Halla-aho (2011–2014)
Eero Heinäluoma
Rakel Hiltunen
Mari Kiviniemi (2011–2014)
Päivi Lipponen
Silvia Modig
Lasse Männistö
Tom Packalén
Jaana Pelkonen
Terhi Peltokorpi (2014–)
Mika Raatikainen (2014–)
Pertti Salolainen
Sari Sarkomaa
Anni Sinnemäki (2011–2015)
Osmo Soininvaara
Johanna Sumuvuori (2015–)
Astrid Thors (2011–2013)
Erkki Tuomioja
Jan Vapaavuori
Juha Väätäinen
Ben Zyskowicz
Mari Seppälä

| Mari Seppälä> Henkilötiedot |
| --- | --- |
Syntynyt: 21.10.1984 Siilinjärvi
Kansalaisuus:  Suomi
Ammatti:  Ravintolapäällikkö
Arvonimi: Boss
Muut tiedot
Lempinimet:  Pirkko
Mari Seppälä on suomalainen baarimestari, joka on syntynyt ja kasvanut Siilinjärvellä. Seppälä on saanut tunnustusta urastaan vuonna 2018, kun hänet palkittiin Horeca-alanselvennä tunnuspalkinnolla PRO Gaalassa vuoden baarimestarina.
Hyvä työympäristö ja toimiva tiimi ovat Seppälälle tärkeitä, samoin juomakulttuurin kehittäminen. Tulevaisuudessa hän haluaisi syventää talouspuolen osaamistaan.
Malå

| Malå |
| --- | --- |
 Malå
 Koordinaatit: 65°11′0″N, 18°44′20″E 
Valtio:   Ruotsi
Lääni:  Västerbottenin lääni
Maakunta:  Lappi
Kunta:  Malån kunta
Pinta-ala:  
 – Maa:  2,61 km²
Väkiluku:  2 050
 – Väestötiheys:  785,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Malå on samannimisen Malån kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 050 asukasta.
Väestönkehitys

| Malån taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 097 | 1 097 |
| 1965 | 1965 |    | 1 385 | 1 385 |
| 1970 | 1970 |    | 1 793 | 1 793 |
| 1975 | 1975 |    | 2 135 | 2 135 |
| 1980 | 1980 |    | 2 301 | 2 301 |
| 1990 | 1990 |    | 2 467 | 2 467 |
| 1995 | 1995 |    | 2 406 | 2 406 |
| 2000 | 2000 |    | 2 221 | 2 221 |
| 2005 | 2005 |    | 2 089 | 2 089 |
| 2010 | 2010 |    | 2 050 | 2 050 |
Lähde: Statistiska centralbyrån (SCB). Malån nimenä oli aiemmin Malåträsk.
Marie-Esméralda

Belgian prinsessa Marie-Esméralda
Marie-Esméralda (Marie-Esméralda Adélaïde Liliane Anne Léopoldine; s. 30. syyskuuta 1956) on Belgian kuninkaallisen perheen jäsen sekä toimittaja, kirjailija ja ilmastoaktivisti ja naisten oikeuksien ja alkuperäiskansojen oikeuksien puolustaja. Toimittajana ja kirjailijana hän kirjoittaa nimellä Esmeralda de Réthy.
Prinsessa Marie-Esméralda on kuningas Leopold III:n ja Lilian Baelsin nuorin lapsi. Hänen sisaruksensa ovat prinssi Alexandre ja prinsessa Marie-Christine. Marie-Esméralda meni naimisiin hondurasilais-brittiläisen farmakologin Sir Salvado Moncadan kanssa Lontoossa 5. huhtikuuta 1998. Heillä on tytär Alexandra Leopoldine Moncada ja poika Leopoldo Daniel Moncada.
Malcolm

Malcolm tarkoittaa muun muassa seuraavia:
Nimi

Malcolm, etunimi
Malcolm I (k. 954), Skotlannin kuningas 943–954
Malcolm II, Skotlannin kuningas vuosina 1005–1034
Malcolm III (1031–1093), Skotlannin kuningas 1058–1093
Malcolm IV (1141–1165), Skotlannin kuningas 1153–1165
Malcolm X (1925–1965), mustien uskonnollisen etujärjestön Nation of Islamin puhemies
Christian Malcolm (s. 1979), brittiläinen pikajuoksija
Derek Malcolm (1932–2023), brittiläinen elokuvakriitikko
Norman Malcolm (1911–1990), yhdysvaltalainen analyyttiseen suuntaukseen kuulunut filosofi
Shane Malcolm (s. 1991), guamilainen jalkapalloilija
Nimi > Kuvitteellisia henkilöitä

Ian Malcolm, matemaatikko Jurassic Park -elokuvissa sekä romaaneissa Dinosauruspuisto ja Kadonnut maailma
Muita

Malcolm X, elokuva vuodelta 1992
Malcolm in the Middle katso Veljemme on nero, yhdysvaltalainen tilannekomediasarja
HMS Malcolm (D19), Scott-luokan laivueenjohtaja
HMS Malcolm (F88), Blackwood-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Malcolm”, voi hakea sivunnimihaulla, laajalla sivunnimihaulla tai tekstihaulla.
Makedonian lippu

Makedonian lippu voi viitata seuraaviin:
Makedonian lippu, Kreikan Makedoniassa käytetty lippu
Pohjois-Makedonian lippu, Pohjois-Makedonian tasavallan käyttämä lippu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Makedonian lippu”, voi hakea sivunnimihaulla, laajalla sivunnimihaulla tai tekstihaulla.
Mandalayn Kultainen palatsi

| Mandalayn Kultainen palatsi |
| --- | --- |
 Näkymä palatsialueelle.
Sijainti:  Mandalay, Myanmar
Koordinaatit:  21°59′34″N, 96°05′45″E
Valmistumisvuosi:  1859
Rakennuttaja:  Mindon
Runkorakenne:  alkuperäinen teak-puuta jälleenrakennettu 1990-luvulla betonista
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mandalayn Kultainen palatsi on palatsialue Burman eli nykyisen Myanmarin Mandalayssä. Palatsialue rakennettiin kuningas Mindonin siirrettyä pääkaupunkinsa Mandalayhin vuonna 1857 ja rakennustyöt valmistuivat vuonna 1859. Aikanaan Kultainen palatsi oli maailman suurin puinen rakennuskompleksi, mutta suurin osa siitä tuhoutui ilmapommituksissa vuonna 1944. Palatsialue jälleenrakennettiin alkuperäiselle paikalleen 1990-luvulla, mutta uudet rakennukset valmistettiin betonista.
Historia

Vuosien 1853–1878 välillä hallinnut Konbaung-dynastian hallitsija Mindon siirsi valtakuntansa pääkaupungin Amarapurasta Mandalayhin vuonna 1857. Samalla kaupunkiin siirrettiin myös edellisen pääkaupungin kuninkaallinen palatsi. Palatsi rakennettiin 2x2 kilometriä suurelle Mandalayn ytimen muodostaneelle ruutukaavan mukaiselle linnoitusalueelle, jota suojasivat muurit. Palatsialueen rakennustyöt valmistuivat 23. toukokuuta 1859. Omana aikanaan palatsi oli maailman suurin puusta rakennettu rakennuskompleksi. Palatsi toimi Burman hovikulttuurin keskuksena, kunnes britit valtasivat Ylä-Burman. Burman siirtomaakaudella palatsi toimi siirtomaaviranomaisten klubina. Brittiviranomaiset olivat myös harkinneet jopa palatsin purkamista, sillä sen nähtiin mahdollisesti nostattavan brittivastaista mielialaa entisen itsenäisen kuningaskunnan muistomerkkinä. Intian varakuningas George Curzon päätti kuitenkin lopulta palatsin säilyttämisestä vuonna 1901. Suurin osa palatsialueesta tuhoutui toisen maailmansodan aikaisissa ilmapommituksissa vuonna 1944. Palatsi jälleenrakennettiin sen alkuperäiselle paikalle 1990-luvulla, mutta uudet rakennukset tehtiin betonista.